Hold altid god afstand. Nok plads er afgørende for, at du skal kunne nå at reagere på farlige situationer.
Det gælder om at se og blive set. Brug lyset og hold forlygterne, blinklysene og positionslysene snefrie.
Sæt snekæder på i tide – øv dig på montering og demontering i ro og mag før turen begynder.
Hvordan gør jeg autocamperen klar til vinteren?
Glitrende sne og flotte vinterlandskaber tager sig ekstra godt ud gennem vinduet i en god og varm autocamper. Men for at vintereventyret skal blive perfekt, må du lave nogle forberedelser. Her er de vigtigste tips for at få køretøjet helt klar til vinteren.
Vær opmærksom på at laste køretøjet riktig. Forhjulene skal have mest drivkraft. Derfor er det ekstra vigtigt, at du ikke aflaster dem ved at have for meget last bag i køretøjet. Ellers reduceres vejgrebet.
Fjern sne fra ruder, spejle og lygter før køreturen begynder. Glem ikke taget: Sne og is som falder ned, kan udsætte andre for fare.
Kom frem til overnatningsstedet i tide – helst mens der stadig er dagslys. Bestil plads god tid i forvejen.
Hvis det er muligt, bør du undgå at parkere autocamperen under træer med meget sne. Sne og is som falder ned, kan skade tagventilerne.
Kør køretøjet op på klodser/planker for at beskytte dækkene mod at fryse fast.
Hold altid tvungen ventilation til køretøj og gasanlæg åben, ryd sne under køretøjet, hvis det er nødvendigt.
Hold udstødningen til gasvarmen sne- og isfrit.
Undgå fugt i bodelen. Fjern sne fra overtøjet, før du går ind. Luft godt ud om morgenen og efter madlavning.